Birgir Ármannsson , þingflokksformaður Sjálfstæðisflokksins , segir þingmenn flokksins ósátta með ritstjórnarskrif Davíðs Oddsonar . Þingflokksformaður Sjálfstæðisflokksins segir harða gagnrýni Davíðs Oddssonar á flokksforystuna vera tilfinningalega erfiða fyrir marga flokksmenn . Þingmenn flokksins séu ósáttir við ritstjórnarskrif Davíðs þar sem magnaðar séu upp áhyggjur sem ekki skipta máli . Aðspurður um ákvörðun Bjarna Benediktssonar um að birta ekki afmælisgrein flokksins í Morgunblaðinu segir hann að pirringur geti virkað í báðar áttir . Meðal þeirra eru Bolli Kristinsson , sem hefur verið kenndur við verslunina Sautján og lengi verið bakhjarl flokksins . Rætt hefur verið um fjöldaúrsagnir á samfélagsmiðlum en flokkurinn hefur ekki veitt nánari upplýsingar um tölur . Í Bítinu í vikunni spáði Bolli Kristinsson fylgishruni í næstu kosningum . „ Sjálfstæðisflokkurinn er algjörlega á villigötum með núverandi forrystu og hefur minnkað fylgið á tíu til tólf árum úr ca. 36 prósentum . Ég myndi halda , ef það yrði kosið í dag , að þá færum við niður í 15 - 18% , " sagði Bolli . Birgir Ármannsson , þingflokksformaður Sjálfstæðisflokksins , ræddi málið í Sprengisandi í morgun . Hann sagði að það hefði legið ljóst fyrir um langa hríð að orkupakkinn yrði umdeildur innan flokksins . „ Niðurstaðan hins vegar , bæði við ríkisstjórnarborðið og í þingfloki , var að það væri ekki neitt í þessu máli sem kallaði á þessi hörðu viðbrögð , " segir Birgir . Það þótti sæta tíðindum þegar Bjarni Benediktsson ákvað að birta afmælisgrein flokksins í Fréttablaðinu en ekki í Morgunblaðinu.vísir / vilhelm Þingmenn flokksins telji gagnrýni Davíðs Oddssonar ekki réttmæta með öllu . „ Við höfum oft verið , við sem erum þingsins megin í þessum efnum , ósáttir við hvernig málin hafa verið sett fram af hálfu ritstjóra Morgunblaðsins í ritstjórnarskrifum og teljum að það sé verið að magna upp áhyggjur af þáttum sem ekki sé ástæða til að hafa áhyggjur af , " segir Birgir . Það vakti athygli þegar Bjarni Benediktsson formaður birti grein í tilefni níutíu ára afmælis flokksin í Fréttablaðinu en ekki Morgunblaðinu . „ Auðvitað er það þannig að pirringur getur virkað í báðar áttir . Í aðdragandanum höfðu komið fram í ritstjórnargreinum Morgunblaðsins mjög miklar árásir á forrystu flokksins . Gagnrýni Davíðs Oddssonar reynist mörgum sérstaklega erfið . „ Það gerir þetta mál svona erfitt tilfinningalega fyrir marga flokksmenn , " segir Birgir . Hann segist þó ekki eiga von á uppgjöri innan flokksins vegna málsins . „ Ekki uppgjör í þeim skilningi að við séum að sjá menn labba hver í sína áttina , skella hurðum og þess háttar . Ég hef ekki trú á því . " Atkvæði verða greidd um þriðja orkupakkann 2. september og Birgir segir þingmenn þurfa að fara vel yfir málið með Sjálfstæðismönnum fyrir þann tíma . „ Menn hafa grafið sig svolítið djúpt í skotgrafirnar þannig ég held það verði ekkert áhlaupaverk . Hins vegar held ég að það sé vel gerlegt , " segir Birgir .